Viëtnam: Minstens 10 sterf in ontploffings | Nuus24
Viëtnam: Minstens 10 sterf in ontploffings
Hanoi – Minstens 10 mense is dood ná bomontploffings in 'n straat drie huise in suidelik Viëtnam verwoes het, het die polisie Sondag gesê."Ons is in kennis gestel dat twee ontploffings vanoggend die lewe van sowat 10 mense geëis het, maar ons moet die presiese getal bevestig," het 'n plaaslike polisiebeampte ná die ontploffings gesê.Verskeie ander mense is volgens berigte onder die puin vasgekeer.Die polisieman het gesê die oorsaak van die ontploffings in 'n distrik in Ho Chi Minh word ondersoek, en het bygevoeg dat dit dalk 'n ongeluk was.Die Tuoi Tre-koerant berig dat 'n gesin van sewe onder die oorledenes tel.Inwoners het twee ontploffings, vyf minute uitmekaar, gehoor. Drie huise het gebrand en is gedeeltelik verwoes.Honderde brandbestryders op meer as 12 brandweerwaens het na die toneel gehaas om reddingspogings te begin.– Volg Nuus24 op Twitter
Lees meer oor: viëtnam | ontploffings VOLGENDE OP NUUS24X